CELEX: 62015TN0316
Language: sl
Date: 2015-06-11 00:00:00
Title: Zadeva T-316/15: Tožba, vložena 11. junija 2015 – Republika Poljska/Komisija

7.9.2015   
            
            
               SL
            
            
               Uradni list Evropske unije
            
            
               C 294/75
            
         Tožba, vložena 11. junija 2015 – Republika Poljska/Komisija
   (Zadeva T-316/15)
   (2015/C 294/90)
   Jezik postopka: poljščina
   
      Stranki
   
   
      Tožeča stranka: Republika Poljska (zastopnik: B. Majczyna)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               sklep Evropske komisije z dne 31. marca 2015 (vpisan pod opravilno številko C(2015) 2230) o zavrnitvi finančne pomoči iz Evropskega sklada za regionalni razvoj za obsežen projekt „Vzpostavitev inovativnih storitev v centru za skupne storitve IBM v Wrocławu“, zajet z operativnim programom „Inovativno gospodarstvo“, ki je zajet s strukturno pomočjo v okviru cilja „Konvergenca na Poljskem“, razglasi za ničen;
            
         
               —
            
            
               Evropski komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožene razloge.
   
               1.
            
            
               Prvi tožbeni razlog: napačna razlaga člena 3(2)(a) Uredbe (ES) št. 1080/2006 (1) z ugotovitvijo, da naložbe za vzpostavitev centrov za skupne storitve, zlasti za zaposlitev strokovnjakov za informacijsko tehnologijo za razvijanje inovativnih storitev, niso „produktivne naložbe, ki prispevajo k ustvarjanju in ohranjanju trajnih delovnih mest“ v smislu te določbe in da jih zato ni mogoče financirati iz sredstev Evropskega sklada za regionalni razvoj.
            
         
               2.
            
            
               Drugi tožbeni razlog: napačna razlaga pogojev za odobritev sofinanciranja iz sredstev Evropskega sklada za regionalni razvoj z ugotovitvijo, da je mogoče sofinancirati le naložbe, ki imajo „izstopajoč inovacijski potencial“, in napačna presoja projekta z ugotovitvijo, da zaradi pomanjkanja inovativnosti ni skladen s prednostno osjo četrtega operativnega programa „Inovativno gospodarstvo“.
            
         
               3.
            
            
               Tretji tožbeni razlog: napačna ocena projekta z ugotovitvijo, da ni podlage za odobritev javne pomoči, in napačna razlaga pogojev za odobritev sofinanciranja iz Evropskega sklada za regionalni razvoj z ugotovitvijo, da izplačilo dividend pod pogoji, ki so določeni v projektu, preprečuje odobritev sofinanciranja.
            
         
               4.
            
            
               Četrti tožbeni razlog: kršitev načela lojalnega sodelovanja in člena 41(2) Uredbe (ES) št. 1083/2006 z znatno prekoračitvijo roka za preučitev projekta, s spremembo mnenja o možnostih financiranja naložb v sektorju opravljanja storitev med potekom tega preverjanja, in z neupoštevanjem pojasnil poljskih organov o inovativnosti projekta.
            
         
      (1)  Uredba (ES) št. 1080/2006 Evropskega parlamenta in Sveta z dne 5. julija 2006 o Evropskem skladu za regionalni razvoj in razveljavitvi Uredbe (ES) št. 1783/1999 (UL L 210, str. 1).